text: नई दिल्ली: बॉलीवुड के महानायक अमिताभ बच्चन (Amitabh Bachchan) की बेटी श्वेता बच्चन नंदा (Shweta Bachchan Nanda) ने डिजाइनर मोनिशा जयसिंह के साथ मिलकर अपना फैशन लेबल 'एमएक्सएस (MXS)' लॉन्च किया. मौके पर पूरा बच्चन परिवार मौजूद था. बिग बी, जया बच्चन, अभिषेक बच्चन, ऐश्वर्या राय बच्चन यहां श्वेता बच्चन को सपोर्ट करने पहुंचे. श्वेता के पति और बिजनेसमैन निखिल नंदा बेहद कम मौकों पर नजर आते हैं. लेकिन पत्नी के स्टोर लॉन्च पर उन्हें बेटी नव्या नवेली नंदा (Navya Naveli Nanda) के साथ देखा गया. बिग बी के दामाद निखिल और नातिन नव्या का एक वीडियो सोशल मीडिया पर वायरल हो रहा है, जिसमें बेटी अपने पिता के सूट को संवारती दिखाई दे रही हैं.